#WorldInBrief | สรุปข่าวเด่นรอบโลก เช้าวันจันทร์ 27 ม.ค. 2568

▪️ #จอร์แดน-#อียิปต์ ไม่เอาด้วย! ย้ายชาว #ปาเลสไตน์ จากกาซา
▪️ ทรัมป์ ‘เก็บภาษี’ #โคลอมเบีย ไม่รับเที่ยวบินผู้อพยพ
▪️ อัยการฟ้อง #ยุนซ็อกยอล ผู้นำก่อกบฏ

📌 จอร์แดน-อียิปต์ไม่เอาด้วย! ย้ายชาวปาเลสไตน์จากกาซา

ตามที่ประธานาธิบดีโดนัลด์ ทรัมป์ของสหรัฐมีแนวคิดให้จอร์แดนและอียิปต์รับชาวปาเลสไตน์ในกาซาระหว่างเคลียร์พื้นที่นั้น นอกจากฮามาสจะไม่เห็นด้วยแล้ว ทั้งสองประเทศดูเหมือนไม่เอาด้วยเช่นกัน

นายอัยมาน ซาฟาดี รัฐมนตรีว่าการกระทรวงการต่างประเทศจอร์แดนกล่าวกับผู้สื่อข่าวว่า จุดยืนของจอร์แดนยังคงต่อต้านการโยกย้ายชาวปาเลสไตน์จากกาซา “อย่างแข็งขันและไม่เปลี่ยนแปลง” ด้านกระทรวงการต่างประเทศอียิปต์แถลงในทำนองเดียวกันว่า ไม่เห็นด้วยกับการย้ายชาวปาเลสไตน์ออกจากดินแดนของพวกเขา ไม่ว่าจะ “ระยะสั้นหรือระยะยาว”

📌 ทรัมป์ ‘เก็บภาษี’ โคลอมเบียไม่รับเที่ยวบินผู้อพยพ

ประธานาธิบดีโดนัลด์ ทรัมป์ โพสต์แพลตฟอร์มทรูธโซเชียล เมื่อวันอาทิตย์ (26 ม.ค.) ตามเวลาท้องถิ่นถึงเรื่องที่ประธานาธิบดีกุสตาโว เปโตรของโคลอมเบีย ไม่ยอมรับเที่ยวบินขนส่งผู้อพยพจากสหรัฐสองลำ ถือเป็นการบ่อนทำลายความมั่นคงแห่งชาติของสหรัฐ 

ทรัมป์ได้ออกมาตรการตอบโต้ด้วยการเก็บภาษีสินค้าโคลอมเบียทุกชนิดที่เข้ามาขายในสหรัฐในอัตรา 25% และอาจเพิ่มเป็น 50% ภายในหนึ่งสัปดาห์, เพิกถอนวีซาเจ้าหน้าที่รัฐบาลห้ามเดินทางเข้าสหรัฐ และออกมาตรการคว่ำบาตรฉุกเฉินทางการเงิน การคลัง และธนาคาร

📌 อัยการฟ้อง ‘ยุน ซ็อกยอล’ ผู้นำก่อกบฏ

 เมื่อวันอาทิตย์ (26 ม.ค.) ตามเวลาท้องถิ่น อัยการเกาหลีใต้ฟ้องประธานาธิบดียุน ซ็อกยอลผู้ถูกรัฐสภาถอดถอน เป็นผู้นำการก่อกบฏด้วยการประกาศกฎอัยการศึกระยะเวลาสั้นๆ เมื่อวันที่ 3 ธ.ค. ทนายของยุนวิจารณ์ว่า การสั่งฟ้องเป็น “ตัวเลือกเลวร้ายที่สุด” ที่อัยการทำขณะที่พรรคฝ่ายค้านใหญ่ยินดีกับคำสั่ง 

 ทั้งนี้ ยุนไม่คาดคิดมาก่อนว่าจะถูกฟ้อง และหากศาลตัดสินว่ามีความผิดจริงเขาต้องถูกจำคุกหลายปี

#กรุงเทพธุรกิจ #InsightForOpportunities #กรุงเทพธุรกิจUpdate
#WorldInBrief #จอร์แดน #อียิปต์ #ปาเลสไตน์ #โคลอมเบีย #ยุนซ็อกยอล